Legal Document

Category: 331

Text:
2. ΝΟΜΟΣ υπ’ αριθ. 3505 της 15/20 Ιουλ. 1956 Περί τροποποιήσεως διατάξεων τινών αφορωσών τας Ανωνύμους Εταιρείας και τας περιωρισμένης ευθύνης. Άρθρ.1.-Η ετησία προθεσμία του πρώτου εδαφίου της παρ. 2 του άρθρ. 52 του Νόμ. 3190/1955 «περί εταιρειών περιωρισμένης ευθύνης» παρατείνεται επί εν έτος από της λήξεώς της. Άρθρ.2.-1.(Αντικαθίσταται η παρ. 7 άρθρου 51 Νόμ. 3190/1955 ανωτ. σελ. 108, 48(α).  2.Αι διατάξεις της παρ. 2 του άρθρ. 52 του Ν. 3190/1955 εφαρμόζονται αναλόγως και επί μετατροπής ανωνύμου εταιρείας εχούσης κεφάλαιον κάτω του ενός εκατομμυρίου δραχμών εις ομόρρυθμον ή ετερόρρυθμον εταιρείαν ή και ατομικήν επιχείρησιν. 3.Ανώνυμοι Εταιρείαι των οποίων η διάρκεια έληξε κατά το χρονικόν διάστημα από 28 Οκτ. 1940 μέχρι της ισχύος του παρόντος, δύνανται να παρατείνωσι την διάρκειάν των δι’ αποφάσεως της Γενικής Συνελεύσεως, λαμβανομένης εντός έτους από της ισχύος του παρόντος. Η σύγκλησις της Γενικής Συνελεύσεως και η λήψις της σχετικής αποφάσεως θα γίνωσι κατά τας διατάξεις του Νόμ. 2190 «περί ανωνύμων εταιριών» η δε αποφασισθησομένη παράτασις, λογίζεται ως συνέχεια του λήξαντος χρόνου της διάρκειας. Η ετησία προθεσμία της ως άνω παρ. 3 παρετάθη εισέτι μέχρι τέλους Δεκ. 1958 διά της παρ. 5 του άρθρ. 12 του Νόμ. 3814/1958 (τόμ. 11 σελ. 154). Σελ. 108,52(η) Τεύχος Ι-9-3 Σελ. 10 Άρθρ.3.-«Τα συμβολαιογραφικά δικαιώματα για τη σύνταξη καταστατικού εταιρείας περιορισμένης ευθύνης ή πράξης αύξησης του κεφαλαίου της καθορίζονται με κοινές αποφάσεις των Υπουργών Οικονομικών, Δικαιοσύνης και Εμπορίου». Το πρώτο εδάφιο του άρθρ. 3 αντικαταστάθηκε ως άνω από την παρ. 6 του άρθρ. 22 του Νόμ. 1746/31 Δεκ. 1987-8 Ιαν. 1988 (ΦΕΚ Α΄ 2), τόμ. 14 σελ. 50, 21. «Η πράξη αυξήσεως του κεφαλαίου εταιρείας περιορισμένης ευθύνης δεν υπόκειται σε οποιαδήποτε καταβολή υπέρ του Ταμείου Προνοίας Δικηγόρων. Υπόκειται όμως σε καταβολή υπέρ του Ταμείου Νομικών η πιο πάνω πράξη, εφ’ όσον η αύξηση του κεφαλαίου της εταιρείας περιορισμένης ευθύνης γίνει μέσα σε προθεσμία 12 μηνών από τη σύστασή της». Η μέσα σε «» δεύτερη παράγραφος αντικαταστάθηκε ως άνω από την παρ. 1 άρθρ. 25 Νόμ. 1759/1988 (ΦΕΚ Α΄ 50), (τόμ. 15Β, σελ. 70, 866). Εις τας διατάξεις του παρόντος άρθρου υπάγεται και πάσα πράξις περί μετατροπής ομορρύθμου ή ετερορρύθμου εταιρείας εις εταιρείαν περιωρισμένης ευθύνης, εφ’ όσον η μετατροπή γενήσεται εντός της κατά το άρθρ. 1 του παρόντος προθεσμίας. Άρθρ.4.-Δια Β. Διατάγματος εκδιδομένου προτάσει του επί του Εμπορίου Υπουργού, μετά γνώμην της Επιτροπής Ανωνύμων Εταιρειών, καθορίζεται το κατώτατον όριον της ονομαστικής αξίας εκάστης μετοχής και το ανώτατον όριον της ονομαστικής αξίας των δι’ εκάστην ψήφον μετοχών. Άρθρ.5.-(Τροποποιούνται, το άρθρ. 2 Α.Ν. 896/1946 και η παρ. 3 άρθρ. 23 Νόμ. 3190/1955). Άρθρ.6.-Η ισχύς του παρόντος, άρχεται από της δημοσιεύσεώς του εις την Εφημερίδα της Κυβερνήσεως. 12.Δ.α.2 Εταιρείες Περιωρισμένης Ευθύνης